TPIPL บวกกว่า 4% เตรียมรับผลดี “ทีพีไอ โพลีน เพาเวอร์” เข้าตลาด
TPIPL บวกกว่า 4% เตรียมรับผลดี "ทีพีไอ โพลีน เพาเวอร์" ซึ่งเป็นบริษัทลูกเข้าตลาด ล่าสุด ณ เวลา 11.26 น. อยู่ที่ 2.52บาท บวก 0.10บาท หรือ 4.13% สูงสุด 2.54 บาท ต่ำสุด 2.42บาท ด้วยมูลค่าซื้อขาย 684.10ล้านบาท ด้าน บล.เอเซีย พลัส แนะ ซื้อ ชูเป้า 3.15 บาท
6 ต.ค. 2559

ผู้สื่อข่าวรายงานว่า ราคาหุ้นบริษัท ทีพีไอ โพลีน จำกัด (มหาชน) หรือ TPIPL ล่าสุด ณ เวลา 11.26 น. อยู่ที่ 2.52 บาท บวก 0.10 บาท หรือ 4.13% สูงสุด 2.54 บาท ต่ำสุด 2.42 บาท ด้วยมูลค่าซื้อขาย 684.10 ล้านบาท ขณะที่ดัชนีหุ้นไทยโดยรวมบวก 0.37%

โดย บล.เอเซีย พลัส ระบุในบทวิเคราะห์ แนะนำ ซื้อ TPIPL ให้ราคาเป้าหมายที่ 3.15 บาท จากความคืบหน้าที่จะนำ บริษัท ทีพีไอ โพลีน เพาเวอร์ จำกัด (มหาชน) หรือ TPIPP ซึ่งเป็นบริษัทลูกเข้าตลาดซึ่งคาดว่าจะสร้างผลบวกต่อ TPIPL ในหลายด้านด้วยกัน เช่นในด้านของงบดุลที่แม้ส่วนเกินทุนจากการตีราคาทรัพย์สินจะหายไป แต่จะถูกชดเชยได้ด้วยส่วนเกินมูลค่าหุ้นที่ได้รับจากการขาย IPO ทำให้ฐานทุนของ TPIPL จะยังอยู่ในระดับที่แข็งแกร่งและสามารถคงอัตราส่วนหนีสิ้นต่อทุนได้ตามข้อกำหนดของเจ้าหนี้อยู่ อีกทั้งปัจจัยบวกที่ได้รับแรงหนุนจากความต้องการใช้ปูนซีเมนต์ในประเทศที่มีแนวโน้มเพิ่มขึ้นตามแผนการลงทุนภาครัฐ ซึ่งคาดว่าจะเพิ่ม Market Share ของ TPIPL เพิ่มขึ้นเป็น 22% จากเดิม 18%
นอกจากนี้ยังส่งผลให้ TPIPL สามารถพลิกกลับมาทำกำไรโดดเด่นอีกครั้งในปี 60 จากการเปลี่ยนวิธีบันทึกมูลค่าสินทรัพย์ใหม่ ซึ่งจะช่วยลดค่าเสื่อมราคาลงมา บวกกับรายได้จากโรงไฟฟ้าขยะที่เข้ามาเต็มที่
ปรับเพิ่มประมาณการกำไรปี 60-61 ขึ้น 36% และ 13% ตามลำดับ จากสมมุติฐานยอดขายที่สูงขึ้น รวมถึงอัตราภาษีจ่ายที่ลดลงเนื่องจากผลกำไรเกือบทั้งหมดของธุรกิจโรงไฟฟ้าได้รับสิทธิประโยชน์ทางภาษี